คือหากเรากินยาคุมอยู่เเล้วเเต่คือวันเเรกที่เริ่มกินไม่ใช่1-5วันหลังมีประจำเดือน กินได้เเค่4เม็ดเเล้วมีเพศ​สัมพันธ์​โดยไม่ได้ใส่ถุงยางเเต่หลั่งนอกค่ะ เเล้วถ้าหากเรากินยาคุมฉุกเฉินอีกจะเป็นอะไรหรือเปล่าคะ
สวัสดีค่ะ คณ หากได้เริ่มทานยาคุมกำเนิดภายใน 1-5 วัน นับจากวันแรกที่มีประจำเดือนมา ยาคุมกำเนิดก็จะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์น้อยกว่า 1%แต่หากไม่ได้เริ่มทานยาคุมกำเนิดภายใน 1-5 วัน นับจากวันแรกที่มีประจำเดือนมา ยาคุมจะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปอย่างน้อย 7 วันก่อน ดังนั้น หากทานไปเพียง 4 วัน ก็จะมีโอกาสตั้งครรภ์ได้ โดยหากใช้วิธีการหลั่งนอก ก็จะมีโอกาสตั้งครรภ์ได้ประมาณ 4%-22% ดังนั้น หากไม่มั่นใจ ก็ควรพิจารณาทานยาคุมฉุกเฉินร่วมไปด้วย ซึ่งสามารถที่จะทานได้ เพียงแต่อาจทำให้เกิดผลข้างเคียงได้มากขึ้น เช่น คลื่นไส้ อาเจียน ปวดหัว เวียนหัว เจ็บเต้านม เป็นต้น ส่วนยาคุม ก็ให้ทานตามเวลาเดิมปกติไปค่ะ